**ΙΑΝΟΥΑΡΙΟΣ Η!!**

**ΜΝΗΜΗ ΤΗΣ ΟΣΙΑΣ ΔΟΜΝΙΚΗΣ**

**ΑΚΟΛΟΥΘΙΑ**

**ΕΙΣ ΤΟΝ ΕΣΠΕΡΙΝΟΝ**

Εις το, Κύριε εκέκραξα, ιστώμεν Στίχους ς' και ψάλλομεν Στιχηρά Προσόμοια του Οσίου.

**Ήχος δ’. Ως γενναίον εν Μάρτυσιν.**

Της ψυχής την ακρόπολιν, λογισμών ου κατέσεισαν, προσβολαί Μακάριε· συ γαρ έπαλξιν, ώσπερ την σην προβαλλόμενος, στερέμνιον άσκησιν, διετήρησας σαυτόν, του δεινού πολεμήτορος, απαράτρωτον, απήμαντον όλως, και παρέστης, τω Δεσπότη των απάντων, νικητικώς στεφανούμενος.

Ουχ οδού μήκος ίσχυσεν, ουδέ τόπων δυσχέρεια, παραλύσαι Όσιε το διάπυρον, της προς Θεόν εκδημίας σου· κακεί γαρ γενόμενος, και τοις τόποις ευφρανθείς, ου οι πόδες επάτησαν, του Θεού ημών, ουκ ημέλησας όλως. Ει μη φθάσης, δι' ασκήσεως και πόνων, και προς Σιών την ουράνιον.

Τον εγκάρδιον έρωτα, υποφαίνων τοις δάκρυσι, κατανύξει Ένδοξε, γην κατέβρεχες, και ταις θριξίν εναπέματτες, Χριστού υποπόδιον· εννοών τε και αυτόν, ως παρόντα και βλέποντα, ον επόθησας· και ιχνών επελάβου διανοίας, θεωρίαις θειοτάταις, την σην ψυχήν αυγαζόμενος.

**Έτερα της Αγίας. Έδωκας Σημείωσιν.**

Εκ Δυσμών ανέτειλας, προς την Εώαν πανόλβιε, ως αστήρ φαεινότατος, ακτίσιν αστράπτουσα, των σων εναρέτων, πράξεων Οσία, και κατεφώτισας πιστών, τας διανοίας φέγγει θαυμάτων σου· διο σε μακαρίζομεν, και την σην μνήμην γεραίρομεν, τον Χριστόν μεγαλύνοντες, τον σεπτώς σε δοξάσαντα.

Τρωθείσα τω έρωτι, της του Χριστού αγαπήσεως, ω Δομνίκα πανεύφημε, αυτώ ηκολούθησας απαρνησαμένη, επίκηρον δόξαν, και της σαρκός τας ηδονάς, και πάσαν βίου άλλην απόλαυσιν· διο σε εισωκίσατο, εις φωτεινότατον θάλαμον, Ιησούς ο φιλάνθρωπος, και Σωτήρ των ψυχών ημών.

Πάθη του Κυρίου σου, και Ποιητού αναπλάττουσα, εν αυτή αναδέδειξαι, του Λόγου ως ποίημα, λογικόν Παρθένε, και δια του Λόγου, επαιδαγώγησας παθών, της αλογίας τα παρεκκλίματα· διο και καθ' ομοίωσιν, ευθυπορούσα αοίδιμε, αληθές και ακίβδηλον, του Θεού ώφθης άγαλμα.

**Δόξα. Ήχος πλ. Β . Της Οσίας.**

Σήμερον, των παρθένων οι χοροί, επί τη μνήμη αθροισθέντες της θεοφόρου Μητρός, εν καιναίς ασμάτων μελωδίαις ανευφημήσωμεν ταύτην λέγοντες· Χαίροις, η την ιεράν σου στολήν, τη συντονωτάτη ασκήσει εκλαμπρύνασα, και δώρον εκλεκτόν τω σω Νυμφίω προσάξασα. Χαίροις, η τον πόθον σου προς Αυτόν, νυκτός τε και ημέρας

ανατείνασα, παρ’ Ου και απήλειφας ως θείαν αντίδοσιν, των θαυμάτων την ενέργειαν. Αλλ’ ω Δομνίκα πανθαύμαστε, του Βασιλέως Χριστού, νύμφη πανακήρατε, ικέτευε Αυτόν εκτενώς, ειρήνην δωρήσασθαι, ημίν τοις λαμπρώς επιτελούσι, την πανέορτον μνήμην σου.

**Και νυν. Της εορτής.**

Νάματα Ιορδάνεια περιεβάλου Σωτήρ, ο αναβαλλόμενος φως ως ιμάτιον, και έκλινας κορυφήν τω Προδρόμω, ο τον ουρανόν μετρήσας σπιθαμή, ίνα επιστρέψης κόσμον εκ πλάνης, και σώσης τας ψυχάς ημών.

Είσοδος. Φως ιλαρόν, το Προκείμενον της ημέρας, και τα Αναγνώσματα.

**Σοφίας Σολομώντος το Ανάγνωσμα. (Κεφ. 4, 7-15).**

Δίκαιος εάν φθάση τελευτήσαι, εν αναπαύσει έσται· γήρας γαρ τίμιον, ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως, βίος ακηλίδωτος. Ευάρεστος Θεώ γενόμενος, ηγαπήθη, και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, ήη δόλος απατήση ψυχήν αυτού. Βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή

γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. 3, 1-9).**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι. Και ελογίσθη κάκωσις η έξοδος αυτών, και η αφ' ημών πορεία

σύντριμμα, οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονταιότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κύριος εις τους αιώνας, οι πεποιθότες επ' αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (ε 15-23, στ 1-3).**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου· ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν τον ζήλον αυτού και οπλοποιήσει την κτίσιν εις άμυναν εχθρών. Ενδύσεται θώρακα δικαιοσύνην και περιθήσεται κόρυθα κρίσιν ανυπόκριτον. Λήψεται ασπίδα ακαταμάχητον, οσιότητα· οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας· πορεύσονται εύστοχοι βολίδες αστραπών, και ως από ευκύκλου τόξου, των νεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ αὐτῶν ύδωρ θαλάσσης· ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, Βασιλείς, και σύνετε· μάθετε Δικασταί περάτων γης· ενωτίσασθε οι κρατούντες πλήθους, και γεγαυρωμένοι επί όχλοις εθνών· ότι εδόθη παρά Κυρίου η κράτησις υμίν, και η δυναστεία παρά Υψίστου.

**Εις την Λιτήν, Ιδιόμελα. Ήχος α’ .**

Όλην σαυτήν, των παθών εκκαθάρασα, δοχείον ώφθης εκλεκτόν, μυρεψικήν αποστάζον ευωδίαν, Δομνίκα θεόνυμφε, και ταις μυστικαίς φρυκτωρίαις θεουργικώς ελλαμφθείσα, όλη μετάρσιος γέγονας. Διο και ηξίωσαι προλέγειν τα εσόμενα, δια της χάριτος του ενοικούντός σοι παντουργού Πνεύματος, και θαυμάτων επιτελείν τα παράδοξα, α συνελθόντες χρεωστικώς εν θάμβει μεγαλύνομεν.

**Ήχος β’ .**

Ο προειδώς σου της ψυχής την ευγένειαν, και την μέλλουσαν αγιότητα, δι’ οπτασίας ενθέου, τω θείω Αρχιποίμενι Νεκταρίω φανεροί σε, ηνίκα την Βασιλεύουσαν, συν ταις τεσσαράκοντα παρθένοις κατελάμβανες, όθεν του θείου λουτρού, παρ’ αυτού αξιωθείσα, και το ιερόν σχήμα περιβληθείσα, εις αγώνας εχώρισας, πόθω ζέοντι θεϊκώ, και Χριστώ ευηρέστησας. Ον και ικέτευε, ως Αυτώ παρισταμένη, του ρυσθήναι ημάς τους σε δοξάζοντας, από πάσης περιστάσεως.

**Ήχος γ’ .**

Τω νόμω Κυρίου δια παντός εμμελετώσα, και απαύστως σχολάζουσα, νηστείαις και δεήσεσι, οίκος φωτοειδής γεγένησαι, του Φωτοδότου και Λυτρωτού. Ος ταις ευχαίς

σου υπείκων, τόπον ιερόν, εν ω ψυχών φροντιστήριον ανήγειρας, ενδεικνύει σοι Δομνίκα θεόσοφε. Διο σου δεόμεθα, πρέσβευε Αυτώ, και ημάς απεργάσασθαι, οίκους

του Πνεύματος.

**Ήχος δ’ .**

Επειγομένη φθάσαι ορεκτών το έσχατον, ουκ έδωκας ύπνον σοις οφθαλμοίς, ουδέ τοις κροτάφοις σου ανάπαυσιν, έως ου τα πάθη παντελώς εθανάτωσας Δομνίκα αξιΰμνητε, έχουσα καθ’ εκάστην εν τω νοΐ, ότι Χριστός εποπτάνεται τοις δι’ απαθείας κεκοσμημένοις. Ω και εβόας εκτενώς· οπίσω Σου ασκητικώς έδραμον, αξίωσόν με Υπεράγαθε, της χαράς του προσώπου Σου.

**Δόξα. Ήχος β’ .**

Δεύτε των πιστών νυν τα πλήθη, και ασκουσών η ιερά ομήγυρις, χαρμονικώς εορτάσωμεν, την φαιδράν πανήγυριν της Οσίας του Χριστού, και προς αυτήν εκβοήσωμεν· Χαίροις, των αρετών στήλη έμψυχος, και ασκήσεως κανών ακριβέστατος, θαυμάτων αυτουργός, Δομνίκα πανσεβάσμιε. Πρέσβευε δεόμεθα τω Σωτήρι και Θεώ, τω σε μεγαλύναντι, υπέρ ειρήνης του κόσμου και σωτηρίας των ψυχών ημών.

**Και νυν. Της εορτής.**

Εν Ιορδάνη ποταμώ, ιδών Σε ο Ιωάννης προς αυτόν ερχόμενον, έλεγε Χριστέ ο Θεός· Τι προς τον δούλον παραγέγονας, ρύπον μη έχων Κύριε; Εις όνομα δε τίνος σε βαπτίσω; Πατρός; αλλά τούτον φέρεις εν σεαυτώ Υιού; αλλ’ αυτός υπάρχεις ο σαρκωθείς Πνεύματος Αγίου; Και τούτο οίδας διδόναι, τους πιστούς δια στόματος. Ο επιφανείς Θεός, ελέησον ημάς.

**Απόστιχα. Ήχος β’ . Ότε εκ του Ξύλου.**

Ότε, κατετρώθης τω γλυκεί, έρωτι Χριστού ω Δομνίκα, κόσμου κατέλιπες, πάσαν την τερπνότητα και ματαιότητα, και σαυτήν δούσα πάνσεμνε, ασκήσεως πόνοις, ψυχήν

και διάνοιαν Θεώ ανέθηκας, όθεν, και θαυμάτων την χάριν, εκ Θεού ως έπαθλον Μήτερ, είληφας αξίως των καμάτων σου.

Στ.: Υπομένων υπέμεινα τον Κύριον, και προσέσχε μοι και εισήκουσε της φωνής της δεήσεώς μου.

Δεύτε, εν ωδαίς πνευματικαίς, των μοναζουσών αι χορείαι πανηγυρίσωμεν, μνήμην την πανίερον της θεοφόρου Μητρός, προς αυτήν πόθω κράζομεν· Οσία Δομνίκα, ώσπερ εκπετάσασα προς ουρανίους σκηνάς, πρέσβευε Χριστώ τω Σωτήρι, ίνα και ημών καρδίας γήθεν, ανυψώση προς ουράνια.

Στ.: Μύρον εκκενωθέν όνομά Σου, δια τούτο νεανίδας ηγάπησάν Σε.

Άστρον, ανατέταλκεν ημίν, εκ της Καρχηδόνος φωσφόρον η του Κυρίου αγνή, και ψυχάς κατηύγασε των ανυμνούντων αυτήν, και φαιδρώς την πανέορτον, αυτής εκτελούντων, μνήμην μελωδούσιν εν η παρέθετο Κτίστη και Νυμφίω το πνεύμα, Ω και γηθομένη εβόας· εν σκηναίς Σου Λόγε εισελεύσομαι.

**Δόξα. Ήχος πλ. Δ’ .**

Εκ νεότητος σοφή, τον του Κυρίου αραμένη σταυρόν, προθύμω τούτω καρδία κατηκολούθησας, όθεν εν τοις παθήμασιν Αυτού, νυκτός τε και ημέρας αδολεσχούσα, σάρκα μεν ενέκρωσας, την δε θεόφρονα ψυχήν σου εζωοποίησας, και ναόν Αυτού απετέλεσας. Διο και την του θήλεως φύσιν, διαφερόντως ετίμησας, ανδρικώς αγωνισαμένη και κατατροπώσασα του δολίου σατάν τας μεθοδείας και ένεδρα. Και νυν εν τω αφθάρτω νυμφώνι περιπολεύουσα, μέμνησο και ημών, των εν πόθω και χαρά επιτελούντων, την αεισέβαστον μνήμην σου.

**Και νυν. Της εορτής.**

Τον εκ Παρθένου Ήλιον, βλέπων ο εκ στείρας Λύχνος φαεινός, εν Ιορδάνη αιτούμενον Βάπτισμα, εν δειλία και χαρά, εβόα προς Αυτόν· Συ με αγίασον Δέσποτα τη θεία επιφανεία Σου.

Νυν απολύεις. Τρισάγιον.

**Απολυτίκιον. Της Οσίας. Ήχος πλ. Α’ . Τον συνάναρχον Λόγον.**

Τον Σταυρόν του Κυρίου τον ελαφρότατον, εν καρδία ζεούση αναλαβούσα σεμνή, των προσκαίρων και τερπνών κατεφρόνησας, και ασκήσει την ζωήν, διανύσασα καλώς, χοροίς Οσίων συνήφθης, μεθ’ ων Δομνίκα Οσία, Χριστόν ικέτευε σωθήναι ημάς.

**Δόξα. Του Οσίου. Ο αυτός.**

Γεωργήσας τον λόγον Πάτερ της χάριτος, δικαιοσύνης εδρέψω καρποφορίαν λαμπράν, ως την ένθεον ζωήν αιρετισάμενος, όθεν της δόξης κοινωνός, ανεδείχθης τουΧριστού, Γεώργιε θεοφόρε· ω και πρεσβεύεις απαύστως, ελεηθήναι τας ψυχάς ημών.

**Και νυν. Της εορτής. Ήχος α’.**

Εν Ιορδάνη βαπτιζομένου σου Κύριε, η της Τριάδος εφανερώθη προσκύνησις· του γαρ Γεννήτορος η φωνή προσεμαρτύρει σοι, αγαπητόν σε Υιόν ονομάζουσα, και το

Πνεύμα εν είδει περιστεράς, εβεβαίου του λόγου το ασφαλές. Ο επιφανείς Χριστέ ο Θεός, και τον κόσμον φωτίσας δόξα σοι.

**ΕΙΣ ΤΟΝ ΟΡΘΡΟΝ**

**Μετά την α’ Στιχολογίαν Κάθισμα. Ήχος δ’. Κατεπλάγη Ιωσήφ.**

Ως αγνήν περιστεράν, και ως τρυγόνα παγκαλή, ευφημούμέν σε πιστώς, ότι τον άναρχον εν γη, αρχήν λαβόντα δι’ έλεον ω Δομνίκα, ηγάπησας θερμώς, πάση ισχύει

σου, καρδία και ψυχή και διανοία σου, και βαπτισθέντι εν τοις ρείθροις Ιορδάνου, εν ευφροσύνη εκραύγαζες· ευλογημένος ει Παντοκράτορ, ο φανείς εις το σώσαι ημάς.

**Δόξα. Και νυν. Της εορτής.**

Ιησούς ο του Ναυή, εν Ιορδάνη ποταμώ, διαβιβάζων τον λαόν, και του Θεού την κιβωτόν, εσκιαγράφει την μέλλουσαν ευεργεσίαν· εικόνα γαρ ημίν αναμορφώσεως,

και τύπον αψευδή αναγεννήσεως, η μυστική διάβασις των δύω, σκιαγραφεί εν τω Πνεύματι. Χριστός εφάνη, εν Ιορδάνη, αγιάσαι τα ύδατα.

**Μετά την β’ Στιχολογίαν. Κάθισμα Ήχος πλ. δ’. Αυλών ποιμενικών.**

Τιμήσωμεν φαιδρώς, εν ωδαίς τε και ύμνοις, την άμωμον Χριστού, και Οσίαν αμνάδα, χαίροις αυτή βοώντες· Μήτερ πανένδοξε, Δομνίκα πάνσεμνε, σκεύος του Παρακλήτου, παρθένων καύχημα και αγαλλίαμα, η εις νυμφώνα νυν τον φωτεινόν, Χριστού αγαλλομένη.

**Δόξα. Και νυν. Της εορτής.**

Βαπτίζεται Χριστός, ο τον κόσμον φωτίζων, εξ ύψους ο Πατήρ, εμαρτύρησε λέγων. Ούτός εστιν ο Υιός μου, εν ω ηυδόκησα, αυτού ακούετε. Ούτός εστιν ο φωτίζων την οικουμένην, τη ευσπλαγχνία αυτού, ο βαπτισθείς και σώσας ως Θεός, το γένος των ανθρώπων.

**Μετά τον Πολυέλεον. Κάθισμα. Ήχος α’ . Τον τάφον Σου Σωτήρ.**

Ευφραίνονται λαμπρώς, των παρθένων τα στίφη, επί τη ιερά, και οσία σου μνήμη, Δομνίκα θεοτίμητε, ασκουσών το αγλάϊσμα, ας ενίσχυσον, τη εκτενεί σου πρεσβεία,

της ασκήσεως, τρίβον στενήν διανύσαι, εις αίνον του Κτίσαντος.

**Δόξα. Και νυν. Της εορτής.**

Ο μέγας υετός, προς ποτάμια ρείθρα, επέφανε σαρκί, βαπτισθήναι θελήσας, προς Ον ο θείος Πρόδρομος, εκπληττόμενος έλεγε· πως βαπτίσω Σε, ρύπον μη έχοντα όλως; Πως εκτείνω μου, την δεξιάν επί κάραν, ην τρέμει τα σύμπαντα.

**Οι Αναβαθμοί· το α’ αντίφωνον του δ’ ήχου.**

Προκείμενον: Υπομένων υπέμεινα τον Κύριον και προσέσχε μοι και εισήκουσε της φωνής της δεήσεώς μου.

Στ.: Και έστησεν επί πέτραν τους πόδας, και κατεύθυνε τα διαβήματά μου.

**Ευαγγέλιον, της Γ’ Κυριακής των Νηστειών.**

Ο Ν ψαλμός.

Δόξα: Ταις της Σης Οσίας...

Και νυν: Ταις της Θεοτόκου...

Ιδιόμελον. Ήχος πλ. Β . Στ.: Ελεήμον, ελέησόν με ο Θεός...

Τας του αρχεκάκου εχθρού μηχανάς, τη συντόνω σου ασκήσει καθελούσα, εν ασθενεία φύσεως, τρόπαιον ήγειρας λαμπρόν, σθένει ρωσθείσα του Αγίου Πνεύματος, όθεν και απήλειφας, των καμάτων σου τα γέρα, εν τη αλήκτω ζωή, Δομνίκα ισάγγελε, διο μη παύση ικετεύουσα την Αγίαν Τριάδα, του φωτίσαι και σώσαι τας ψυχάς ημών.

Ο Κανών της Εορτής

**Ωδή α . Ήχος β’ . Ο Ειρμός.**

«Στείβει θαλάσσης, κυματούμενον σάλον, ήπειρον αύθις, Ισραήλ δεδειγμένον. Μέλας δε πόντος, τριστάτας Αιγυπτίων, έκρυψεν άρδην, υδατόστρωτος τάφος, ρώμη κραταιά, δεξιάς του Δεσπότου.»

Όρθρου φανέντος τοις βροτοίς σελασφόρου, νυν εξ ερήμου, προς ροάς Ιορδάνου άναξ υπέσχες, ηλίου σον αυχένα, χώρου ζοφώδους, τον Γενάρχην αρπάσαι, ρύπου τε παντός, εκκαθάραι την κτίσιν.

Άναρχε ρείθροις, συνταφέντα σοι Λόγε, νέον περαίνεις, τον φθαρέντα τη πλάνη , ταύτην αφράστως, πατρόθεν δεδεγμένος, όπα κρατίστην˙ Ούτος ηγαπημένος, ίσος τε μοι Παις, χρηματίζει την φύσιν.

**Του Οσίου Ωδή α’. Ήχος δ’. Ανοίξω το στόμα μου.**

Ανοίξει του στόματος, δούναί μοι χάριν ικέτευσον, σοφίας Γεώργιε, την απαρχήν Ιησού, όπως άσω σου, την μνήμην κατ’ αξίαν, ο άμουσος άσμασι, θείοις γηθόμενος.

Εν γη πεπολίτευσαι, ως περ ασώματος Μέγιστε, συνήφθης εντεύθεν δε, των Ασωμάτων χοροίς, τω ποιήσαντι, ωδαίς εν τρισαγίοις, μέλπων και δεχόμενος, τούτου

την έλλαμψιν.

Του κόσμου ηλόγησας, υπερκοσμίοις εννοίαις σου· ασκήσας εν κόσμω δε, όπου εστράφη Χριστός, εξεδήμησας, ακήρατον προς κόσμον, χοροίς συναπτόμενος, των πρωτοτόκων Σοφέ.

**Θεοτοκίον.**

Ανοίξας το στόμα μου, Αγνή προήρημαι μέλψαι σε, Σοφίαν την τέξασαν, την ενυπόστατον, αλλ' ως άναγνος, την Πάναγνον ως θέμις, υμνήσαι μη σθένων σε, αιτώ

βοήθειαν.

Κανών της Οσίας, ου η ακροστιχίς. Την καλλίπαιδα νυν γεραίρω Δομνίκαν. Ιωσήφ

**Ωδή α’. Ήχος β’. Εν βυθώ κατέστρωσέ ποτέ.**

Τω ενθέω πόθω την ψυχήν, Ένδοξε πτερώσασα, των σαρκικών θηράτρων υπερίπτασο· διο ικετεύω σε, θηρευθέντα με, ταις παγίσι του όφεως, σου ταις ικεσίαις, πάνσεμνε Δομνίκα απολύτρωσαι.

Ηκολούθεις χαίρουσα Χριστώ, τούτου ανιχνεύουσα, την Ιεράν νομοθεσίαν Πάνσεμνε, και Παρθένων τάγμασι, συνηρίθμησαι, ως παρθένος και άμωμος· όθεν σε τιμώμεν,

πίστει συνελθόντες Αξιάγαστε.

Νυσταγμόν κακίας ουδαμώς, Ένδοξε νυστάζουσα, επαγρυπνείς ταις φωταυγέσι πράξεσι, και προς φως ανέσπερον, εξεδήμησας, ταις εκείθεν λαμπρότησι, περιχεομένη, και φωταγωγούσα τους υμνούντας σε.

**Θεοτοκίον.**

Και προ τόκου άφθορος αγνή, και μετά την κύησιν Μήτηρ Θεού, υπερφυώς διέμεινας· όθεν σε ποθήσασα, θείω Πνεύματι, η Δομνίκα οπίσω σου, άφθορος προσήχθη, τω Παμβασιλεί Υιώ σου, Άχραντε.

**Ωδή γ’ . Ιαμβικός Ο Ειρμός.**

«Όσοι παλαιών, εκλελύμεθα βρόχων, βορών λεόντων, συντεθλασμένων μύλας, αγαλλιώμεν, και πλατύνωμεν στόμα, λόγω πλέκοντες, εκ λόγων μελωδίαν, ώ των προς ημάς, ήδεται δωρημάτων.»

Νέκρωσιν ο πριν, εμφυτεύσας τη κτίσει, θηρός κακούργου, σχηματισθείς εις φύσιν, επισκοπείται, σαρκική παρουσία· όρθρω φάναντι, προσβαλών τω Δεσπότη, φλαν την εαυτού, δυσμενεστάτην κάραν.

Έλκει προς αυτόν την θεόδμητον φύσιν, γαστρός τυράννου, συγκεχωσμένην όροις. Γεννά τε αύθις, γηγενών αναπλάσει, έργον φέριστον, εκτελών ο Δεσπότης. Ίκται γαρ αυτήν, εξαλεξήσαι θέλων.

**Του Οσίου. Τους σους υμνολόγους Θεοτόκε.**

Λουόμενος δάκρυσιν οικείοις, ιλύος την σάρκα κοσμικής, εκάθηρας και ρεύμασιν, ως ποταμίοις τούτοις δε, την των δαιμόνων σύρροιαν, ασκητικώς κατεπόντισας.

Οσίως αμέμπτως και δικαίως, τον βίον διέπρεψας σοφέ, προς δε και πόνοις χρώμενος, ασκητικοίς την άπονον, διαγωγήν κεκλήρωσαι, θεομακάριστε Γεώργιε.

Αλούς θείω έρωτι Παμμάκαρ, των τόπων αγίων της Σιών, προς τούτους επεδήμησας, κακεί διαμεμένηκας, έως θανάτου πάνσοφε πιέζων πόνοις την σάρκα σου.

**Θεοτοκίον.**

Τον σον υμνολόγον επταικότα, ασύγγνωστα Κόρη προς οδόν, της μετανοίας ίθυνον, τον Λόγον η κυήσασα, του κόσμου τον καθαίροντα, τας αμαρτίας Θεόνυμφε.

**Της Οσίας. Εξήνθησεν η έρημος.**

Πλωτήρας θαλαττεύοντας, διεσώσω έλαιον, μετ' ευλογίας πέμπουσα, τη θαλάσση και μεταβάλλουσα, εις γαλήνην Δομνίκα το κλυδώνιον.

Αϋλοις λαμπομένην σε, φρυκτωρίαις, Άγγελος, φωτοειδής εμήνυσεν, Ιεράρχη επιδημήσασαν, Βασιλίδα προς πόλιν θείω νεύματι.

Ιστίω πτερουμένη, της εγκρατείας έφθασας, της απαθείας Ένδοξε, τους λιμένας· λιμήν τε γέγονας, τοις εις βάθη κακίας ολισθήσασι.

**Θεοτοκίον.**

Δυνάμωσον Πανάχραντε, το ασθενές μου δύναμιν, η του Υψίστου τέξασα, την το είναι πάσι παρέχουσαν, και Δομνίκης την μνήμην μεγαλύνασαν.

**Κοντάκιον Ήχος δ’.**

Επεφάνης σήμερον τη οικουμένη, και το φως σου Κύριε, εσημειώθη εφ’ ημάς, εν επιγνώσει υμνούντας σε˙ Ήλθες εφάνης το Φως το απρόσιτον.

**Κάθισμα της Οσίας Ήχος δ’. Ταχύ προκατάλαβε.**

Την σάρκα εσταύρωσας, συν τοις παθήμασι, και πάσαν την έφεσιν, προς Χριστόν έσχηκας, Δομνίκα Νυμφίον τον σον· άφθαρτον δια τούτο, εκομίσω το στέφος, και

Αγγέλων χορείαις, ηριθμήθης Οσία, πρεσβεύουσα αυτώ εκτενώς, υπέρ των τιμώντων σε.

**Δόξα... Και νυν... Της Εορτής, όμοιον.**

Τα ρείθρα ηγίασας τα Ιορδάνια· το κράτος συνέτριψας της αμαρτίας, Χριστέ ο Θεός ημών· υπέκλινας τη παλάμη, σεαυτόν του Προδρόμου, και έσωσας εκ της πλάνης, των ανθρώπων το γένος· διο σε ικετεύομεν· Σώσον τον κόσμον σου.

**Ωδή δ’ . Ιαμβικός Ο Ειρμός.**

«Πυρσώ καθαρθείς μυστικής θεωρίας, υμνών Προφήτης την βροτών καινουργίαν, ρήγνυσι γήρυν, Πνεύματι κροτουμένην, σάρκωσιν εμφαίνουσαν αρρήτου Λόγου, ώ των δυναστών τα κράτη συνετρίβη».

Πεμφθείς ο Πατρός παμφαέστατος Λόγος, νυκτός διώσαι την καχέσπερον σχέσιν, έκριζον ήκεις, και βροτών αμαρτίας, υίας συνελκύσαι τε τη ση Βαπτίσει, μάκαρ φαεινούς, εκ ροών Ιορδάνου.

Αυτόν προσιδών τον περίκλυτον Λόγον, τρανώς ο κήρυξ εκβοάται τη κτίσει, ούτος προών μου, δεύτερος τω σαρκίω, Σύμμορφος εξέλαμψεν ενθέω σθένει, έχθιστον ημών εξελείν αμαρτίαν.

Νομήν προς αυτήν την φερέσβιον φέρων, θηρά δρακόντων φωλεοίς επιτρέχων. Άπλητα κύκλα καββαλών Θεός Λόγος, πτέρνη τε τον πλήττοντα παμπήδην γένος, τούτον καθειργνύς, εκσαώζει την κτίσιν.

**Του Οσίου Ο καθήμενος εν δόξη.**

Ταις νηστείαις ως σιτίοις, φιλοτίμως τρεφόμενος, την ψυχήν σου Μάκαρ, νυν ευφραινομένην παρέστησας, τω Ποιητή των απάντων συγκαλέσαντι, προς την άνω σε, θείαν τρυφήν αγαλλόμενον.

Ουρανός τις ανεφάνης, τοις πρακτέοις ως άστρασι, κατηγλαΐσμένος, φέρων ως φωσφόρον τον Κύριον, την σην ψυχήν ως σελήνην καταυγάζοντα, και δεικνύοντα, της παρ' αυτώ δόξης μέτοχον.

Ο Δεσπότης ουρανόθεν, δι' ημάς κατερχόμενος, την Σιών ευρίσκει, θείον αληθώς ευναστήριον· η ενσκηνώσας συ πόθω, ώσπερ κλίμακι, προς την άνω ανήλθες, Σιών

ταύτη χρώμενος.

**Θεοτοκίον.**

Ο καθήμενος εν κόλποις, αϊδίως του φύσαντος, σαις ωλέναις ώφθη, νυν απεριγράπτως καθήμενος, την τετοκυίαν σε δείξας μετά γέννησιν, αειπάρθενον, και αληθώς αδιάφθορον.

**Της Οσίας. Ελήλυθας, εκ Παρθένου.**

Απήστραψας, φωτισμόν ιαμάτων διώκουσα, παθών την σκοτόμαιναν, και των δαιμόνων τας φάλαγγας, πάντας δε εφώτισας, τους ευσεβώς σοι Δομνίκα προσπελάζοντας.

Νυμφίος σε, Βασιλεύς επουράνιος Ένδοξε, δοξάζει ενώπιον, του επί γης βασιλεύοντος, καταπληττομένου σου, τον ακηλίδωτον βίον και τα θαύματα.

Υπήκοος, των ευχών σου υπάρχων ο Κύριος, σαφώς προσημαίνει σοι, τόπον εν ω φροντιστήριον, ήγειρας, τα πνεύματα, της πονηρίας Δομνίκα απελάσασα.

**Θεοτοκίον.**

Νεκρώσεως, τους χιτώνας Αδάμ εξεδύσατο, τη θεία γεννήσει σου, και την στολήν ημφιάσατο, μόνος ην εξύφανεν, εν τη γαστρί σου ο Λόγος σωματούμενος

**Ωδή ε . Ιαμβικός Ο Ειρμός.**

«Εχθρού ζοφώδους και βεβορβορωμένου, ιόν καθάρσει Πνεύματος λελουμένοι, νέαν προσωρμίσθημεν απλανή τρίβον, άγουσαν απρόσιτον εις θυμηδίαν, μόνοις προσιτήν, οις Θεός κατηλλάγη».

Αθρών ο Πλάστης εν ζόφω των πταισμάτων, σειραίς αφύκτοις, ον διαρθροί δακτύλοις, ίστησιν αμφ’ ώμοισιν εξάρας άνω, νυν εν πολυρρύτοισι δίναις εκπλύνων, αίσχους παλαιού της Αδάμ καχεξίας.

Μετ’ ευσεβείας προσδράμωμεν ευτόνως, πηγαίς αχράντοις ρεύσεως σωτηρίου, λόγον κατοπτεύσοντες εξ ακηράτου, άντλημα προσφέροντα δίψης ενθέου, κόσμου προσηνώς εξακεύμενον νόσον.

**Του Οσίου. Εξέστη τα σύμπαντα.**

Εξέστησαν Άγγελοι, και πας Οσίων σύλλογος, όντως το ανένδοτον των πόνων, τῶν σῶν ὁρῶντες, καὶ τὸ τοῦ βίου σκληρόν· σὺ γὰρ ὥσπερ ἄψυχος πονών, λίθος διετέλεσας, αρετών, προς κατόρθωσιν.

Εις πάσαν εξέλαμψεν, ιδού ψυχήν ο Μέγιστος, πάντας εμπιπλών φωτοχυσίας, και σκοτομήνης ελευθερών των παθών, ώσπερ καθαρώτατος και νυν, ήλιος κινούμενος,

την σωτήριον κίνησιν.

Πατρίδος εξένωσαι, της σης σοφέ Γεώργιε, υπέρ τους προσήκοντας τω βίω, Χριστόν φιλήσας, τον ξενωθέντα βροτοίς· όθεν εχρημάτισας αυτού, άξιος της άνωθεν, αξιούμενος χάριτος.

**Θεοτοκίον.**

Ωραίωσας άχραντε, συ των βροτών το πλήρωμα· συ γαρ ανεδείχθης πλατυτέρα, του ουρανίου, κύτους τεκούσα Θεόν, Λόγον ωσεί δέρριν ουρανούς, Κόρη τον εκτείναντα,

και βροτούς διαπλάσαντα.

**Της Οσίας. Ο του φωτός Χορηγός.**

Γεωπονήσασα, και τω αρότρω των ευχών τέμνουσα, την ψυχικήν, αύλακα πολύχουν, εδρέψω τον καρπόν, θείαις αποθήκαις, Αγνή συντηρούμενον.

Επιφωτίζουσα, τον καθαρόν σου λογισμόν έβλεπες, του παντουργού, Πνεύματος δυνάμει, τα πόρρω ως εγγύς, και των εσομένων, προλέγεις την έκβασιν.

Ρώμη του Πνεύματος, ιερουργός σε τελειοί χρίσματι, θεουργικώ, της διακονίας, ποιμαίνειν ιεράς, ψυχάς εγκελεύων, Δομνίκα θεόσοφε.

**Θεοτοκίον.**

Άγιον Κύριον, Κυριοτόκε του παντός τέτοκας, ον εκ ψυχής, Δομνίκα ποθούσα, παθών φθοροποιών, κατακυριεύει, Παρθένε υμνούσα σε.

**Ωδή στ’ . Ιαμβικός Ο Ειρμός.**

«Ιμερτόν εξέφηνε συν πανολβίω, ήχω Πατήρ, ον γαστρός εξηρεύξατο. Ναι φησιν, Ούτος, συμφυής γόνος πέλων, φώταυγος εξώρουσεν ανθρώπων γένους, λόγος τε μου ζων, και βροτός προμηθεία».

Εκ ποντίου λέοντος ο τριέσπερος, ξένως Προφήτης εγκάτοις φλοιδούμενος, αύθις προήλθε, της παλιγγενεσίας, σωτηρίαν δράκοντος εκ βροτοκτόνου, πάσι προφαίνων, των χρόνων επ’ εσχάτων.

Ανειμένων Πόλοιο παμφαών πτυχών, μύστης ορά προς Πατρός εξικνούμενον, μένον τε Πνεύμα τω παναχράντω λόγω, Επελθόν ως πέλειαν αφράστω τρόπω, δήμοις τε φαίνει, προσδραμείν τω Δεσπότη.

**Του Οσίου. Εβόησε, προτυπών.**

Εβόησας, προς Θεόν αενάοις συν δάκρυσι, και του βίου, ως εκ κήτους δεινού σε διέσωσε, προς τας ακυμάντους, και αείρους πηγάς της θεώσεως.

Τετράγωνον, αρετών ο χορός σε, κατέστησε, τείχος Μάκαρ, νοουμένων εχθρών μη πτοούμενον, τας ακροβολίσεις· ως στερρός γαρ νικάς τον πειράζοντα.

Ως πρόβατον, Χοζεβά τω σεμνείω προσέδραμες· τη δε πράξει, βακτηρία καθάπερ χρησάμενος, προς, Εδέμ ιθύνεις, τα αυτώ ενοικούμενα πρόβατα.

**Θεοτοκίον.**

Εσκήνωσεν, ως βροτός εν νυδύϊ σου Κύριος, τον βροτόν με, των αφθίτων σκηνών αξιούμενος, παρορών μου πράξεις, τας αθέσμους Αγνή και τα πταίσματα.

**Της Οσίας. Εν αβύσσω πταισμάτων.**

Ιερόν προφητείον ανήγειρας, θείου Ζαχαρίου Προφήτου θεόφρονος, μεθ' ου ναόν εις άγιον, συγχορεύεις Δομνίκα θεόσοφε.

Ρείθρον ώφθης ιάσεων άφθονον, πλυνούσα φλογμόν παθημάτων και βρύουσα, αγιασμόν σωτήριον, κυριώνυμε Κόρη Θεόνυμφε.

Ως καλήν, ως ωραίαν, ως έντιμον, ως της παρθενίας αυγαίς διαλάμπουσαν, σε ο νυμφίος Κύριος, εαυτώ συνεισάγει Αοίδιμε.

**Θεοτοκίον.**

Δι' εμέ κατ’ εμέ εχρημάτισε, βρέφος ο παντέλειος ανακαινίζων με, και παλαιωθέντα πάθεσι, δια σου Παναγία Θεόνυμφε.

**Κοντάκιον. Ήχος β’ . Τα άνω ζητών.**

Εν πολλοίς το σώμα κατατήξασα, τον νουν προς Θεόν τελείως ανεπτέρωσας, διο γέγονας ενδιαίτημα θείον του Πνεύματος, λαβούσα θαυμάτων την ισχύν, Δομνίκα Οσίων εγκαλλώπισμα.

**Ο Οίκος.**

Από νεότητος την θείαν εβάδισας οδόν την στενήν και τεθλιμμένην, ακούσασα του Ιερού Ευαγγελίου, ότι αύτη απάγει εις ζωήν, και όντως αξιωθείσα φθάσαι την όντως ζωήν τον Χριστόν, εν τη προσκαίρω ταύτη παροικία σου, δια πολλών ιδρώτων και αγώνων, μετέστης σήμερον προς την άπονον και άμοχθον διαγωγήν, εν η διπλούν το στέφος είληφας παρά του αθανάτου σου Νυμφίου ως παρθένος και Οσία. Ω μη παύση πρεσβεύουσα υπέρ των βοώντων σοι· Χαίροις Δομνίκα Οσίων εγκαλλώπισμα.

**Συναξάριον.**

Τη Η' του αυτού μηνός, Μνήμη της Οσίας Μητρός ημών Δομνίκης.

Λιπούσα την γην ουρανόφρων Δομνίκα, εις ουρανούς ανήλθεν, ώσπερ ηγάπα.

Δομνίκαν ογδοάτη πότμου λάβε νυξ ερεβεννή.

Αύτη ην επί Θεοδοσίου του μεγάλου βασιλέως. Παρέτεινε δε έως Λέοντος και Ζήνωνος. Υπήρχε δε εκ πόλεως Καρθαγένης της προς Καρχηδόνα. Κατά τινα δε οικονομίαν, μεθ’ ετέρων τεσσάρων παρθένων, εν Κωνσταντινουπόλει παρεγένετο. Νεκτάριος δε, ο τηνικαύτα Αρχιεπίσκοπος, εξ αποκαλύψεως θείας, αυτάς εδέξατο, και του Αγίου Βαπτίσματος κατηξίωσεν. Υπελθούσα δε τον μονήρη βίον η Οσία, και ανδρικοίς πόνοις εγγυμνασμένη, εις άκρον προελθούσα ασκήσεως, και θαύματα ενεργείν καταξιωθείσα, και περί των εσομένων πολλοίς προθεσπίσασα, προς Κύριον εξεδήμησε.

Τη αυτή ημέρα, Μνήμη του Οσίου Πατρός ημών Γεωργίου του Χοζεβίτου.

Συν δάκρυσι σπείραντι τω Γεωργίω, καιρός θερίζειν εστί συν ευθυμία.

Ούτος, αφήσας πατρίδα και γένος και όλην την του κόσμου προσπάθειαν, υπήγεν εις τα Ιεροσόλυμα, δια να προσκυνήση τον Ζωοδόχον Τάφον του Σωτήρος ημών Ιησού

Χριστού. Αφ’ ου δε επροσκύνησεν όλους τους πέριξ της Ιερουσαλήμ ιερούς και αγίους, και πολλού θαύματος γέμοντας τόπους, και αφ’ ου απήλαυσε την τούτων αγιότητα και χάριν, ύστερον φέρων έδωκε τον εαυτόν του εις το μοναστήριον το ούτως ονομαζόμενον του Χοζεβά, από το οποίον ωνομάσθη και Χοζεβίτης, και γενόμενος μοναχός, συνηριθμήθη με τους εκεί πατέρας και αδελφούς. Τόσον δε ανδρείος και πρόθυμος εφάνη από την αρχήν ο αοίδιμος εις πάντα πόνον και σκληραγωγίαν ασκητικήν, ώστε εμιμείτο τον δι’ ημάς κατά σάρκα νεκρωθέντα Χριστόν τον Θεόν, και εσπούδαζε να συννεκρωθή με αυτόν και συσταυρωθή δια της απαθείας ως αν ήτο άσαρκος, όθεν εξέπληττεν όλους και παρεκίνει αυτούς προς τον ζήλον και μίμησιν της υπερφυσικής αυτού ανδρείας και γενναιότητος. Φθάσας λοιπόν εις το άκρον της απαθείας, εφάνη γεμάτος από την χάριν του παναγίου Πνεύματος, όθεν έβαλε τον εαυτόν του ως στήλην έμψυχον και εικόνα πάσης αρετής έμπροσθεν εις τους αδελφούς του μοναστηρίου του και εις όλους τους άλλους, και μέχρι τέλους δεν συγκατέβη ο τρισόλβιος από την ακρίβειαν της ασκήσεως. Δια τούτο και εύρεν ανάπαυσιν από τους πολλούς του αγώνας και κόπους, εκδημήσας προς τον ποθούμενον Θεόν, δια να απολαμβάνη καθαρώτερον και εναργέστερον συν τοις Αγγέλοις την εκ της Αγίας Τριάδος επεμπομένην έλλαμψιν και μακαριότητα.

Τη αυτή ημέρα, Μνήμη των Αγίων Μαρτύρων Ιουλιανού και Βασιλίσσης και των συν αυτοίς Κελσίου και Αντωνίου.

Ιουλιανώ πολλά και Βασιλίσση, έπαθλα κείνται, κειμένοις εκ του ξίφους.

Τέμνει κεφαλήν το ξίφος την Κελσίου, και συν κεφαλή τη δε την Αντωνίου.

Ο Άγιος Μάρτυς Ιουλιανός, κατά τους χρόνους ην Διοκλητιανού και Μαρκιανού ηγεμόνος εν Αντινόου πόλει της Αιγύπτου. Ος την νομίμως αυτώ συναφθείσαν γυναίκα, Βασίλισσαν ονόματι, έπεισεν εν αγνεία διαμένειν· ην εν Μοναστηρίω γυναικών αποκείρας, και αυτός εν ετέρω εμόνασε, και ηγείτο ανδρών ωσεί χιλιάδων δώδεκα. Κατασχεθείς δε, και τον Χριστόν μη αρνησάμενος, αλλά μυκτηρίσας τα είδωλα, εις θυμόν και οργήν τον ηγεμόνα κινεί, ος παραυτίκα το Μοναστήριον πυρπολεί, εν ω και ενεπρήσθησαν πάντες οι εκείσε προσφυγόντες επίσκοποι και ιερείς και λοιποί κληρικοί της χώρας. Και ούτως επληρώθη αυτών η μαρτυρία. Ο δε Άγιος Ιουλιανός, απλωθείς επ’ εδάφους, τύπτεται. Και σιδηροίς δεσμοίς ενειληθείς, συντρίβεται τα οστά, ότε και εις των υπηρετών εκκοπείς τον οφθαλμόν, πιστεύσας, και ιαθείς παρά του Μάρτυρος, την κεφαλήν αφαιρείται. Και Κέλσιος, ο του ηγεμόνος παις, μετά είκοσι στρατιωτών, επίστευσεν εις τον Χριστόν, επειδή νεκρόν αναστάντα είδον δια προσευχής του Αγίου. Δια τούτο, κελεύσει του ηγεμόνος, πρώτον μεν φρουρείται, είτα εν λέβησι πεπυρωμένοις ρίπτεται, άμα και τοις επτά υιοίς του άρχοντος, ήδη πιστεύσασι, και τω πρεσβυτέρω Αντωνίω και τω εκ νεκρών αναστάντι, Αναστασίω. Επεί δε αβλαβείς εξήλθον χάριτι Χριστού, πολλοί επίστευσαν άμα συν τη μητρί Κελσίου.

Παραστάντων δε των Αγίων ενώπιον του ηγεμόνος, αυτίκα δια προσευχής αυτών, τα εν τω ναώ είδωλα συνετρίβησαν, και ο ναός υποβρύχιος γέγονεν. Αχθέντες δε

οι Άγιοι, φακέλοις παπύρων, διαβρόχων ελαίω, τα άκρα των χειρών και των ποδών προσδεθέντες, ανήφθησαν. Επεί δε ουκ ελυμήνατο αυτούς το πυρ, του μεν Αγίου

Ιουλιανού, και του παιδός Κελσίου, το δέρμα της κεφαλής απέσυραν. Τους δε οφθαλμούς του πρεσβυτέρου Αντωνίου ογκίνοις εξώρυξαν. Την δε μητέρα Κελσίου απηώρησαν. Μετά δε ταύτα, θηρίοις τους Αγίους παρέδωκαν, αφ’ ων οι μακάριοι απήμαντοι διαφυλαχθέντες, ξίφει τας κεφαλάς απετμήθησαν. Τελείται δε η αυτών Σύναξις εν τω αγιωτάτω αυτών μαρτυρίω, τω όντι πλησίον του Φόρου.

Τη αυτή ημέρα, οι δια του Αγίου Ιουλιανού πιστεύσαντες τω Χριστώ άνδρες, ξίφει τελειούνται.

Χριστού συνέντες άνδρες αληθές σέβας, προύδωκαν εις θάνατον αυτούς εμφρόνως.

Τη αυτή ημέρα, η δια του Αγίου Ιουλιανού πιστεύσασα γυνή του ηγεμόνος, ξίφει τελειούται.

Χριστού πόθω τρωθείσα μήτηρ Κελσίου, ανδρός κατεφρόνησε και των βασάνων.

Τη αυτή ημέρα, Μνήμη του εν αγίοις Πατρός ημών Κύρου, Αρχιεπισκόπου Κωνσταντινουπόλεως. Τελείται δε η αυτού Σύναξις εν τη σεβασμία Μονή της Χώρας, και εν τη Μεγάλη Εκκλησία εν ημέρα Κυριακή.

Ο σην μελίζων σάρκα Κύρος Χριστέ μου, σαρκός διαστάς, σω παρίσταται θρόνω.

Ο Κύρος ούτος ήτον επί Κωνσταντίνου του Κοπρωνύμου και εικονομάχου, του βασιλεύσαντος εν έτει ψμα (741)· επατριάρχευσε δε χρόνους ἕξ, κατά τον Μελέτιον.

Τη αυτή ημέρα, Μνήμη του Αγίου Ιερομάρτυρος Καρτερίου. Πάλαιε Καρτέριε προς πυρ και δόρυ, το καρτερόν σου προς πάλας δεικνύς δύω.

Ούτος υπήρχεν επί Διοκλητιανού και Ουρβανού ηγεμόνος Καισαρείας της Καππαδοκίας, ιερεύς και διδάσκαλος των χριστιανών. Οίκον δε ευκτήριον δειμάμενος, και πολλά πλήθη των χριστιανών συναγαγών, εδίδασκε μόνον σέβεσθαι τον Χριστόν, Θεόν όντα αληθινόν, και πλην αυτού μη ειδέναι έτερον. Διαβληθείς ουν επί του ηγεμόνος απέκρυψεν εαυτόν· ο δε Κύριος επιφαίνεται αυτώ, και φησιν· Άπελθε Καρτέριε, και εμφάνισον σεαυτόν τοις ζητούσί σε, εγώ δε έσομαι μετά σου· δει γαρ σε πολλά παθείν υπέρ του ονόματός μου, και πολλοί δια σου πιστεύσαντες σωθήσονται. Ο δε Άγιος χαράς πλησθείς, και ευχαριστίαν τω Θεώ αναπέμψας, εαυτόν

κατεμήνυσε.

Και πρώτον μεν τη ειρκτή εγκλείεται, έπειτα παραστάς τω ηγεμόνι, εκελεύετο επιθύειν τω Σαράπιδι. Ο δε δι’ ευχής τούτον καταβαλών, υπό εκκαίδεκα στρατιωτών

βάκλοις τύπτεται, ετέρων τεσσάρων δημίων επικειμένων αυτώ. Είτα κρεμάται επί ξύλου, και ξύρω τους όνυχας των χειρών και των ποδών αφαιρείται, και σιδηροίς όνυξιν άπαν καταξαίνεται το σώμα. Αυτός δε, δι’ επιφανείας Αγγέλου, υπεράνω των βασάνων γενόμενος, υγιής αποκατέστη. Αλλά και πάλιν, κελεύσει του ηγεμόνος κατενεχθείς, τρυπάται σιδήρω τους αστραγάλους, και ύννιν πεπυρωμένην δέχεται κατά του στήθους. Μετά τούτο κελεύεται καθεσθήναι εν τηγάνω σιδηρώ, λίαν εκπυρωθέντι, και σούβλαις πεπυρωμέναις τους πόδας διατρυπηθήναι, και τη ειρκτή εναπορριφήναι.

Οψίας δε γενομένης, φανείς πάλιν ο Σωτήρ, απαλλάττει αυτόν των δεσμών, και ανακτάται, και των θυρών της φυλακής έξωθεν αγαγών, ίστησι. Διο και πολλοί των

θεασαμένων αυτόν υγιή, φοιτώντες προς αυτόν, εβαπτίζοντο, και νοσημάτων ων είχον, απηλάττοντο.

Μετά ταύτα πάλιν εξαρτάται λίθοις μεγίστοις τας χείρας και τους πόδας, και την γαστέρα τύπτεται βάκλοις, και λαμπάσι κατακαίεται, επιρραινομένοις τέαφον και πίσσαν, κατά τας πληγάς διερχόμενα. Και αύθις μόλυβδον καχλάζοντα κατά του στόματος δέχεται. Και κασίδα σφοδρώς πυρωθείσαν, τη κεφαλή επιδέχεται. Το δε τελευταίον, πυρί εμβάλλεται, ύμνοις ευχαριστίας τω Θεώ αναπέμπων, εξ ου και αλώβητος διέμεινεν.

Ιουδαίος δε τις των παρεστώτων, λίαν μανείς, και δόρυ σπασάμενος και κατά της του Αγίου πλευράς διελάσας, τον θάνατον αυτώ επηνέγκατο. Και πρώτον μεν, εξήλθεν

ύδωρ πολύ, ως και αυτήν σβεσθήναι την κάμινον, ύστερον δε, αίματος εξελθόντος, την ψυχήν αφήκεν εις χείρας ζώντος Θεού.

Τη αυτή ημέρα, ο Άγιος Αττικός, Πατριάρχης Κωνσταντινουπόλεως, εν ειρήνη τελειούται. Όλην υπερβάς την ύλην του σαρκίου, ήκεις όλος νους Αττικέ προς τους Νόας.

Ούτος έγινε Πατριάρχης Κωνσταντινουπόλεως κατά τους χρόνους Αρκαδίου του βασιλέως εν έτει τυε (395) μετά τον Αρσάκιον, κατήγετο δε από την Σεβάστειαν της

Αρμενίας, άνθρωπος ευλαβής, και τον βίον ασκητικός, και μετρίως πεπαιδευμένος· εκυβέρνησε δε αυτός την Εκκλησίαν χρόνους είκοσι. Σημείωσαι, ότι Κελεστίνος ο Πάπας, εν τη προς τους Κωνσταντινουπολίτας επιστολή τον Αττικόν τούτον ονομάζει διδάσκαλον της καθολικής πίστεως

Τη αυτή ημέρα, Μνήμη των Αγίων Μαρτύρων Θεοφίλου Διακόνου και Ελλαδίου λαϊκού.

Πυρ ζεύγος ανδρών εν μεταφρένοις φέρει, επισκιωθέν του Θεού μεταφρένοις.

Ούτοι υπήρχον Λίβυες. Δια δε την εις Χριστόν ομολογίαν συσχεθέντες, ήχθησαν τω ανθυπάτω. Και επιμείναντες τη πίστει, ξέονται σφοδρώς. Είτα δεθέντες χείρας και πόδας, πυρί και σιδήρω κατά των μεταφρένων κατακαίονται, και οστράκοις οξέσι κατακεντούνται. Επί πολύ δε της βασάνου παραταθείσης, απέδωκαν τας ψυχάς τω Κυρίω.

Τη αυτή ημέρα ο Άγιος Προφήτης Σαμέας ο Ελαμίτης, εν ειρήνη τελειούται.

Εν γη το μέλλον ουκ έτι χρα Σαμέας, άνω γαρ ούτος ο προφητικός τρίπους.

Ούτος, είχε και βιβλίον προφητικόν· αλλά τώρα ουχ ευρίσκεται, και μαρτυρεί τούτο η θεία Γραφή, λέγουσα περί του βασιλέως Ροβοάμ: Και λόγοι Ροβοάμ οι πρώτοι και έσχατοι, ουκ ιδού γεγραμμένοι εν τοις λόγοις Σαμέου του προφήτου, και Αδδώ του ορώντος και πράξεις αυτού; (Β Παραλειπομένων, κβ 15.)

Ούτος ο προφήτης εμπόδισε τον Ροβοάμ υιόν Σολομώντος ότε ητοιμάζετο να συγκροτήση πόλεμον κατά των δέκα φυλών του Ισραήλ, διότι απεστάτησαν μεν από αυτόν, υπήγον δε με τον Ιεροβοάμ τον δούλον του Σολομώντος εις την Σαμάρειαν· όθεν και κατέπαυσε τον κατ’ εκείνων πόλεμον, καθώς είναι γεγραμμένον εις την Γ

των Βασιλειών, εν κεφαλαίω ΙΒ .

Τη αυτή ημέρα, ο Όσιος Αγάθων εν ειρήνη τελειούται. Ως ηγαθύνθην Αγάθων την Καρδίαν, ειρηνικού σου και μόνου μνησθείς τέλους.

Περί του Οσίου τούτου γράφεται εν τω Γεροντικώ, ότι ακούοντες τινές, ότι έχει μεγάλην διάκρισιν, ηθέλησαν να τον δοκιμάσωσιν εάν οργίζεται. Όθεν είπον αυτώ:

Συ είσαι ο Αγάθων; ακούομεν ότι είσαι πόρνος και ὑπερήφανος. Ο δε Όσιος είπε: Ναι, ούτως έχει η άλήθεια. Πάλιν είπον: Συ είσαι ο Αγάθων ο φλύαρος και κατάλαλος; Ο Όσιος απεκρίθη: Ναι, εγώ είμαι. Οι δε, πάλιν είπον: Συ ει Αγάθων ο αιρετικός; Ο Όσιος απεκρίθη: Ουκ ειμί αιρετικός. Εκείνοι δε παρεκάλεσαν αυτόν λέγοντες: Διατί τα μεν άλλας ύβρεις εδέχθης, ταύτην δε ουκ εβάστασας; Απεκρίθη ο γέρων: Εκείνας μεν εδέχθη, διότι είναι όφελος εις την ψυχήν μου, το δε αιρετικός χωρισμός εστιν από του Θεού, και δια τούτο δεν το εδέχθην. Οι δε ακούσαντες εθαύμασαν την διάκρισίν του.

Ούτος ο Όσιος έφθασεν εις την τελείαν αγάπην, και δια τούτο είπε το αξιομνημόνευτον τούτο λόγιον: Ήθελον να εύρω ένα λώβον, και εγώ μεν να λάβω το λωβόν σώμά του, εις αυτόν δε να δώσω το ιδικόν μου υγιεινόν.

Ο Όσιος ούτος εύρεν εις την αγοράν ένα ξένον ερριμένον ασθενή και ανεπιμέλητον. Όθεν ενοικίασεν οικίαν και επεσκέφθη τον ασθενή εξ μήνας, έως ου έγινεν υγιής.

Ερωτηθείς ο Αγάθων παρά τινος θέλοντος οικήσαι μετά αδελφών, απεκρίθη: Ως εν τη πρώτη ημέρα, εν η εισήλθες κατοικήσαι μετ’ αυτών, ούτω φύλαξον την ξενιτείαν σου πάσας τας ημέρας της ζωής σου, ίνα μη παρρησιάση μετ’ αυτών. Η γαρ παρρησία έοικε καύσωνι μεγάλω, ος όταν γέννηται, πάντες φεύγουσιν από προσώπου αυτού,

και των δένδρων τον καρπόν διαφθείρει. Ηρώτησε δε αυτόν ο Αββάς Μακάριος: Τόσον κακή είναι η παρρησία; Απεκρίθη ο Αγάθων: Ουκ έστιν έτερον πάθος χαλεπώτερον της παρρησίας, γεννήτρια γαρ έστι πάντων των παθών.

Τη αυτή ημέρα, Μνήμη του Οσίου Σεβερίνου, φωτιστού της Αυστρίας.

Τη αυτή ημέρα, Μνήμη του Οσίου Μακαρίου Μακρή του Βατοπεδινού, ηγουμένου της Μονής Παντοκράτορος εν Κωνσταντινουπόλει.

Τη αυτή ημέρα, Μνήμη του Οσίου Θεοδώρου, κτήτορος και ηγουμένου της Μονής της Χώρας εν Κωνσταντινουπόλει.

Τη αυτή ημέρα, Μνήμη του Οσίου Ησαΐα του εν Βάλαμω Φιλανδίας.

Τη αυτή ημέρα, Μνήμη του Οσίου Παϊσίου του Ούγκλιχ εν Ρωσσία.

Τη αυτή ημέρα, Μνήμη του Οσίου Γρηγορίου του Εγκλείστου, της Μονής του Οσίου Θεοδοσίου της Μεγάλης Λαύρας των Σπηλαίων του Κιέβου.

Τη αυτή ημέρα, Μνήμη της Αγίας Μεγαλομάρτυρος Κυράννης, της εξ Όσσης της Θεσσαλονίκης καταγομένης, αθλησάσης δε εν έτει 1751.

Κυράννα παθών και βασάνων κυρία φανείσ' απήλθε προς Κύριον κυρίων.

Αύτη η πάγκαλος του Σωτήρος νύμφη, η κυριώνυμος φερωνύμως Κυράννα, κατήγετο εκ τινος χωρίου, ο πάλαι μεν εκέκλητο Αββυσώκα, νυν δε ωνόμασται Όσσα, εγγύς

που της Θεσσαλονικέων πόλεως κειμένου. Προήλθεν εξ ευσεβών και φοβουμένων τον Κύριον γονέων, και ην εν έτει, αψνα (1751), ούσα πάνυ κατά την όψιν ωραία,

πολλώ δε μάλλον ωραιοτέρα κατά ψυχήν, παρθενία φαιδρυνομένη και καταλλήλω βίω εν ήθεσι και τρόποις σεμνοίς, διαπρέπουσα. Ούτω διήγεν η κόρη· αλλ' ο ἀεὶ φθονών τοις καλοίς αρχέκακος όφις, βασκάνω οφθαλμώ και ολεθρίω ροπή επήλθεν αυτή· αμηχάνως γαρ έχων προς το μολύνειν αυτήν εκτόποις εννοίαις, και φθοροποιοίς λογισμοίς αφορώσαν ατενώς τη καθαρότητι της ουρανίου κοινωνίας, υποδύς Αγαρηνόν τινα, ος τη ιδία διαλέκτω Γενίτσαρος κέκληται, (ούτος γαρ εξισωτής ετύγχανεν εν τη πατρίδι της αγίας), και ος εμπαθεί αλούς έρωτι, επειράτο ποικίλοις τρόποις υπαγαγείν την παρθένον τη εαυτού επιθυμία· αλλ' η μακαρία ουδόλως προσέχουσα τοις του δυσσεβούς λόγοις, ίστατο ατρέμα και ακλόνητος, παρ᾽ ουδέν ηγουμένη επαγγελίας και απειλάς και κολακείας, της μεστής θανατηφόρου ιού γλώσσης του αντικειμένου καταφρονούσα βασάνων και επαπειλουμένου θανάτου. Αποτυχών του σκοπού ο μιαρός, υπερζέσας τω θυμώ συν ετέροις ομοφύλοις Γενιτσάροις ως θήρες αρπάσαντες την μακαρίαν παρθένον, ήγαγον τω της Θεσσαλονίκης κριτή, ψευδώς καταμαρτυρούντες ως ότι υπέσχετο αρνηθήναι την εαυτής εις Χριστόν πίστιν, και ελθείν μετ' αυτού εις γάμου κοινωνίαν· οι δε τεκόντες ηκολούθουν τη κόρη, αλλ' εσύστερον δειλία ληφθέντες, εκρύβησαν εκεί που. Τότε δη τότε πάντες οι ώδε Αγαρηνοί παντοίας μηχανάς και τρόπους μετήλθον, και δαψιλείς επαγγελίας και δωρεάς επηγγείλαντο τη κόρη· Αλλ' η μακαρία Κυράννα ίστατο απτόητος και απερίτρεπτος, εν ουρανίω φρονήματι και εδραία ψυχική παραστάσει, μηδέν υφορωμένη, ένα δε μόνον λόγον αναφωνούσα: χριστιανή ειμι και έσομαι, γνώτε ω παράνομοι, και νυμφίον κέκτημαι τον εμόν Κύριον και Θεόν ημών Ιησούν Χριστόν, ω και ως προίκα και φερνήν προσφέρω την παρθενίαν μου· αυτόν εκ νεότητος επόθησα και ποθώ, ου δι' αγάπην ετοίμως έχω και τον εμόν εκχέαι αίμα, ως αν τούτου εν μεθέξει καθαρώτερον και τελειώτερον γένωμαι. Είπον ουν υμίν, τί έτι μέλλετε; εγώ γαρ αυτή ειμι και έσομαι εσαεί εν τη χάριτι του εμού νυμφίου και Σωτήρος Χριστού.

Ταύτα ειπούσα ίστατο εφεξής σιωπώσα, και μηδεμίαν απόκρισιν τοις δυσσεβέσι διδούσα, αλλ' εν πολλή ευσχημοσύνη και σεμνότητι κλίνουσα την κεφαλήν προσηύχετο νοερώς τω εαυτής νυμφίω Χριστώ· ίνα ταύτην κραταιώση εν τω προκειμένω αγώνι άχρι τέλους. Εν εκείνη τη ώρα πεπλήρωται η καρδία αυτής θείας αγαλλιάσεως, αρρήτω ενεργεία του Αγίου Πνεύματος, και χαράς ουρανίου, και φανταζομένη νοερώς τον ωραίον κάλλει παρά πάντας γλυκύτατον Σωτήρα Χριστόν, εφαίνετο ως ενΠαραδείσω περινοστούσα, και εν λήθη θεμένη τα της παρούσης σφαλλομένης ζωής, εν πολλή εφέσει επεθύμει δια τάχους υπέρ Χριστού θανείν, ίνα συν αυτώ ζήση αιώνια. Γνόντες ουν οι Αγαρηνοί την εν τω προσώπω αυτής επιλάμπουσαν φαιδρότητα, εκχυθείσαν εκ των ταμείων της ψυχής της μακαρίας, έτι δε, και το αμετάθετον της γνώμης, έθεντο εν ειρκτή, περισχόντες αυτήν τιμωρητικοίς σιδήροις και κλοιοίς· ο δε δυσσεβής εκείνος Γενίτσαρος, επί πλείον του σατανικού φίλτρου τιτρωσκόμενος βέλεσιν, αδεούς εισόδου τυχών, χορηγία ομοφύλου αυτού εξέχοντος, εισήρχετο οσώραι ελευθέρως τω δεσμωτηρίω και πλείστας θλίψεις και κακώσεις επέφερε τη αθληφόρω, έσθ' ότε και ετέρους επαγόμενος σύμφρονας, προς πλείονα ταλαιπωρίαν της μάρτυρος.

Αλλ’ αύτη τω θείω κάλλει νοερώς ενατενίζουσα, ουδόλως προσείχε τοις τούτων ψυχοφθόροις ρήμασι, κάτω νεύουσα την κεφαλήν, και εν σιωπή επικαλουμένη το όνομα Κυρίου. Οι δε ασεβείς τύραννοι πρώτον ταις κολακείαις εθώπευον την μάρτυρα, είτα απειλαίς και τιμωρίαις και θυμώ έβαλλον και ο μεν έπαιε ξύλω ο δε μαχαίρα, έτερος λακτίσμασι, και άλλος πυγμαίς και ούτως απεχώρουν, ημιθανή καταλείποντες αυτήν. Και ταύτα διεπράττοντο εν ημέραις· ταις νυξίν ο δεσμοφύλαξ εκ των μασχαλών αιώρει ταύτην, αλύσεσι σιδηραίς τας χείρας έχουσαν δεδεμένας, και εν πολλή απηνεία έτυπτε και έδερεν αυτήν, έως ου έκαμνε τύπτων, ούτω δε ανηρτημένην, και τω κρύει και ψύχει, εν χειμερίω ώρα εκτεθειμένην, εγκαταλείπων απεχώρει.

Εις δε τις Χριστιανός, ορών ταύτα, και εν ηρέμω ήδη καταστάσει τελούντι τω τα τοιαύτα κακουργούντι δεσμοφύλακι, προσήρχετο τούτω και ρήμασι παρακλητικοίς,

επιτροπής τυγχάνων, έλυε την αγίαν των δεσμών, ήτις εν ατρέπτω υπομονή και ησυχία και σιωπή, εφαίνετο υπεράνω των δεινών, ως άλλη πάσχουσα, και όλω τω νω προσείχε ταις ουρανίαις απολαύσεσι.

Τω τότε καιρώ ήσαν τω δεσμωτηρίω συγκάθειρκτοι Χριστιανοί τινες συν Εβραίοις και Οθωμανοίς, εκτίοντες ποινάς δι' επιμέμπτους πράξεις, οίτινες θεώμενοι ταύτα, οίκτω πολλώ κινούμενοι, ήλεγχον τον δεσμοφύλακα ως απηνή και αλιτήριον, τιμωρούντα ούτω σκληρώς αθώαν γυναίκα. Συν τούτοις και ο ρηθείς Χριστιανός ουκ επαύσατο εν πολλή πραΰτητι και λόγοις συμπαθείας, υπομιμνήσκων τούτω,τα της αδεκάτου κρίσεως του Θεού, ως αν αποστή της προς την μάρτυρα θηριωδίας. Αλλ' ούτος Προφητικώς φάναι, ωσεί ασπίς κωφή, και βύουσα τα ώτα αυτής μηδόλως προσέχων, επί πλείον εσκληρύνετο, και πλείοσι τιμωρίαις ηκίζετο την παρθένον· η θείω δυναμουμένη έρωτι, και πόθω τρεφομένη θεϊκώ, ούτε Γενιτσάρων θυμόν επτοείτο, ούτε ομοπίστων Χριστιανών παρακλήσεσιν εκάμπτετο, παρακαλούντων ταύτην ίνα γεύσηται βρώσεως, επεί ημέρας πλείους διήγε, μηδόλως τροφής γευομένη.

Και δη τη εβδόμη ημέρα, τυραννηθείσης και αύθις σφοδρώς της αγίας χερσί του ρηθέντος ωμοτάτου Γενιτσάρου, οι εν τη ειρκτή συν τω καλώ εκείνω Χριστιανώ, απειλαίς και ελέγχοις έβαλον τον δεσμοφύλακα, διδόντα είσοδον τοις πάσι προς πλείονα ταλαιπωρίαν της μάρτυρος· ος ανανήψας συνήκε, και απέτρεψε τους και πάλιν προσελθόντας Γενιτσάρους εισελθείν· οίτινες χολωθέντες πάνυ, δυσμενεί ενεργεία τοις προύχοσιν αυτών κατά του δεσμοφύλακος εχώρησαν.

Τούτο τα μάλα ηρέθισεν αυτόν· και τω θυμώ αύθις καταληφθείς, αρπάσας ως θηρ μαινόμενος την πολύαθλον μάρτυρα ανήρτησε, και λαβών σχίδακα ξύλου αμφοτέραις

ταις χερσίν έτυπτεν απηνέστατα ο δυσμενής εν όλω τω σώματι αυτήν, μηδενός μέλους φεισάμενος. Την τοιαύτην απανθρωπίαν ορώντες οι συγκάθειρκτοι, επήραν

φωνήν αυτών· ο δε αφήκε αυτήν ούτω κρεμαμένην ημίθνητον, και απελθών εν τινι εκεί δωματίω πρηνής πεσών, ήρξατο κλαίειν ηρέμα, βληθείς τοις κέντροις των ελέγχων του ρηθέντος Χριστιανού. Κρεμαμένης έτι της αγίας, ω του θαύματος· εξαίφνης φως μέγα έλαμψεν εν τη φυλακή, κατελθόν άνωθεν του στέγους ως αστραπή, ο και περικυκλώσαν το σώμα της μάρτυρος, εξεχύθη εν όλω τω δεσμωτηρίω και εφώτιζεν αυτό, δίκην λαμπρού ηλίου, η δε ώρα ην τετάρτη η και πέμπτη της νυκτός. Θάμβος συνέσχε τους εκεί Χριστιανούς επί τω θεάματι τούτω κράζοντας μεγαλοφώνως το Κύριε ελέησον, οι δε Εβραίοι έπεσον χαμαί, μη δυνάμενοι ατενίσαι τω οραθέντι φωτί, και οι ᾽Οθωμανοί φόβω μεγάλω ληφθέντες ἐδόκουν φλεχθῆναι, ουρανίω πυρί, ενδίκω κρίσει της αδίκως πασχούσης Χριστιανής. Τότε ο ευσεβής Χριστιανός, είκων ρήμασι του τρόμω πολλώ συνεχομένου δεσμοφύλακος, προσήλθε τη αγία και εύρεν αυτήν ήδη τετελειωμένην· και το μεν θείον φως απέπτη, άρρητος δε ευωδία περιεχύθη, ενεργεία του θείου Πνεύματος και καθελών το κατάστικτον τοις μαρτυρικοίς στίγμασι σώμα της μακαρίας εν πολλή ευλαβεία, και φώτα ανάψας, και θυμιάσας ως έδει, παρεκάθητο τούτω δοξάζων τον Χριστόν τον αξιώσαντα αυτόν τοιαύτης διακονίας και υπουργίας. Επιφαυσάσης δε της ημέρας, ανηγγέλθη ταύτα πάντα τη πόλει Θεσσαλονικέων, και οι μεν ευσεβείς έχαιρον επί τοις τροπαίοις της μάρτυρος, οι δε ασεβείς κατησχύνοντο. Προσελθόντες δε άνδρες ευλαβείς, έλαβον οσίαις χερσί το λείψανον της αγίας, και παρέδωκαν αυτό, δάκρυσιν αγαλλιάσεως και κατανύξεως, πρεπούση ταφή, τα δε ιμάτια της μακαρίας διεμερίσαντο οι πιστοί προς αγιασμόν, εις δόξαν Χριστού του φιλανθρώπου Θεού και Σωτήρος, ημών.

Τη αυτή ημέρα, Μνήμη του Αγίου Οσιομάρτυρος Γρηγορίου του θαυματουργού, της Μονής του Οσίου Θεοδοσίου της Μεγάλης Λαύρας των Σπηλαίων του Κιέβου.

Τη αυτή ημέρα, Μνήμη του Αγίου Μάρτυρος Αβώ, του από Μουσουλμάνων, εκ Βαγδάτης και εν Τυφλίδα Γεωργίας μαρτυρήσαντος, εν έτει 786 μ. Χ.

Τη αυτή ημέρα, ο Άγιος Γρηγόριος επίσκοπος Μοισίας, εν ειρήνη τελειούται εν έτει 1012 μ. Χ.

Τη αυτή ημέρα, ο Άγιος Ιερομάρτυς Ισίδωρος ο πρεσβύτερος, και οι συν αυτώ 72 Μάρτυρες εν Γιούρεβ της Εσθονίας, υπό των Λατίνων τελειούνται εν έτει 1472.

Ταις αυτών αγίαις πρεσβείαις, ο Θεός, ελέησον και σώσον ημάς. Αμήν.

**Ωδή ζ’. Ιαμβικός Ο Ειρμός.**

«Έφλεξε ρείθρω των δρακόντων τας κάρας, ο της καμίνου την μετάρσιον φλόγα, νέους φέρουσαν ευσεβείς κατευνάσας, την δυσκάθεκτον αχλύν εξ αμαρτίας, όλην πλύνει δε, τη δρόσω του Πνεύματος».

Σε ζωγραφούσαν την Ασσύριον φλόγα, εκστώσαν ίστης, εις δρόσον μετηγμένην. Ύδωρ όθεν νυν αμφιέσσαο φλέγον, σίντην κάκιστον Χριστέ προσκεκευθμένον, προς την όλισθον εκκαλούμενον τρίβον.

Απορραγέντος του Ιορδάνου πάλαι, ισθμώ περάται λαός, Ισραηλίτης, σε τον κράτιστον εμφορούντα την κτίσιν, ηπειγμένως νυν εν ροαίς διαγράφων, προς την άρρευστον και αμείνονα τρίβον.

Ίδμεν το πρώτον την πανώλεθρον κλύσιν, οικτρώς σε πάντων εις φθοράν παρεισάγειν, ω τρισμέγιστα χρηματίζων και ξένα. Νυν δε κλύσαντα Χριστέ την αμαρτίαν, δι᾽ ευπάθειαν, και βροτών σωτηρίαν.

**Του Οσίου. Ουκ ελάτρευσαν.**

Ουκ ενέδωκας τοις πόνοις πιεζόμενος, τοις της ασκήσεως, σατανικοίς λογισμοίς· τον νουν γαρ αρρέμβαστον, προς τον δυνάμενον, σώζειν Κύριον, συ κεκτημένος άπασαν, προσβολήν απετινάξω.

Χαμευνίαις αγρυπνίαις και νηστείαις σου, πάντα ενέκρωσας, μέλη σου τα επί γης· και νυν την ακήρατον, και άπονον βιοτήν, ζης Μακάριε, υπέρ ημών δεόμενος, των υμνούντων σε συν πόθω.

Του αεί Όντος τον τάφον επεθύμησας, άκρως θεάσασθαι, και προσκυνήσαι Σοφέ, καν τούτω γενόμενος, έκρινας όσιον, δι' ασκήσεως, συννεκρωθήναι Όσιε, τω δι' οίκτον νεκρωθέντι.

**Θεοτοκίον.**

Ουκ ελάτρευσαν τη κτίσει οι τον Κτίστην σε, γνόντες κυήσασαν, αλλά Θεόν αληθή, εκ σου τον εκλάμψαντα, Λόγον γινώσκοντες, Κόρη κράζουσιν· Ο των Πατέρων Κύριος, και Θεός ευλογητός ει.

**Της Οσίας Αντίθεον πρόσταγμα.**

Ο νους σου ταις νεύσεσι ταις προς το θείον, θεούμενος πάντοτε, φωτοειδής γεγένηται, εντεύθεν εξέκλινας, το δυσμενές της σαρκός, μέλπουσα θεόσοφε· Ο ων ευλογημένος, και υπερένδοξος.

Μυστήρια θείά σοι αποκαλύπτει, Θεός υπερούσιος, εν σοι αναπαυσάμενος· οράς γαρ φοιτήσαντα άγιον Άγγελον, και καθαγιάσαντα Σεμνή, την των υδάτων φύσιν εν Πνεύματι.

Ναός θείου Πνεύματος γεγενημένη, ναόν προς τον Άγιον, υπάρχουσα ακήκοας, φωνής διδασκούσης σε θεία Μυστήρια, και την εκ του σώματος, Σεμνή αποδημίαν του Βασιλεύοντος.

**Θεοτοκίον.**

Ισχύς μου και ύμνησις και σωτηρία, υπάρχει ο Κύριος, ο σε Μητέρα πάναγνον, και Νύμφην ανύμφευτον προεκλεξάμενος, ον υπέρ των δούλων σου αεί, μη διαλίπης

πρεσβεύειν Άχραντε.

**Ωδή η’. Ιαμβικός Ο Ειρμός.**

«Ελευθέρα μεν η κτίσις γνωρίζεται. Υιοί δε φωτός, οι πριν εσκοτισμένοι. Μόνος στενάζει, του σκότους ο προστάτης».

Νυν ευλογείτω συντόνως τον αίτιον, η πριν τάλαινα των Εθνών παγκληρία. Τριττοί θεουδείς ἐμπύρως δροσούμενοι, αιγλήντα τριτταίς παμφαώς αγιστείαις, σαφώς εδήλουν την υπέρτατον φύσιν, μίξει βροτεία πυρπολούσαν εν δρόσω, ευκτώς άπασαν την ολέθριον πλάνην.

Λευχειμονείτω πάσα γήϊνος φύσις, εκπτώσεως νυν ουρανών επηρμένη˙ ω γαρ τα πάντα συντετήρηται Λόγω νάουσι ρείθροις εκπλυθείσα πταισμάτων, των πριν πέφευγε παμφαώς λελουμένη.

**Του Οσίου Παίδας ευαγείς.**

Όλως νυσταγμόν τοις σοις βλεφάροις, ουδ’ ύπνον τοις οφθαλμοίς σου Πάτερ έδωκας, έως επιτήδειον και ωραίον Όσιε, σαυτόν ειργάσω σκήνωμα, του Παντοκράτορος, ον άπαντα υμνούσι τα έργα, και υπερυψούσιν, εις πάντας τους αιώνας.

Εύρηκας ανάπαυσιν των πόνων, Παμμάκαρ των αμετρήτων τον Παράδεισον, ον περ προητοίμασε, τοις αυτόν ποθήσασιν, από ψυχής ο Κύριος, κοινόν βασίλειον, κραυγάζουσι απαύστως· Υμνείτε, και υπερυψούτε, Χριστόν εις τους αιώνας.

Εύρεν η μονή του Χοζεβά σε, κανόνα και ακριβέστατον παράδειγμα, άπαν μετερχόμενον, εναρέτων πράξεων, είδος Οσίων καύχημα, σοφέ Γεώργιε· διο βεβιωκότες ενθέως, μετά σου σκιρτώσιν, εις πάντας τους αιώνας.

**Θεοτοκίον.**

Ώφθη ο απλούς τη θεία φύσει, εκ σου Θεομήτορ όντως σύνθετος, έλεος δι' άφατον, τη αυτού θεότητι, σάρκα την εξ αιμάτων σου υποστησάμενος· διο σε Θεοτόκον ειδότες ανυμνολογούμεν, εις πάντας τους αιώνας.

**Της Οσίας Τον εν καμίνω.**

Κεκοσμημένη αρεταίς, και θαυμάτων κροσσωτοίς πεποικιλμένη, προς ωραίον νυμφώνα, του Βασιλέως Χριστού, Δομνίκα ανέδραμες ψάλλουσα, και υπερυψούσα, αυτό εις τους αιώνας.

Ακολουθήσασα Χριστώ, ως ποιμένι καθαρώ αμνάς Τιμία, προς Ουράνιον μάνδραν, των επισήμων εν ω, προβάτων συναυλία πέφυκεν, εν αγαλλιάσει, εσκήνωσας Αγία.

Νεύσει Θεού παντουργική, την απόθεσιν του σου μαθούσα σκήνους, χαριστήριον αίνον, καθαρωτάτη ψυχή, τω πάντων αιτίω προσέφερες· ου το σον εις χείρας, Σεμνή

παρέθου πνεύμα.

**Θεοτοκίον.**

Ο υπερούσιος Θεός, ουσιούται δι’ ημάς των σων εκ σπλάγχνων, την φθαρείσαν ουσίαν, ανακαινίσαι ζητών, δι’ οίκτον Παρθένε και έλεον, ο δεδοξασμένος, εις πάντας

τους αιώνας.

**Ωδή θ’.**

**ΜΕΓΑΛΥΝΑΡΙΑ**

**Ψαλλόμενα εν τη Ωδή ταύτη Ήχος β’.**

Σήμερον ο Δεσπότης, κλίνει τον αυχένα, χειρί τη του Προδρόμου.

Σήμερον Ιωάννης, βαπτίζει τον Δεσπότην, εν ρείθροις, Ιορδάνου.

Σήμερον ο Δεσπότης, νάμασιν ενθάπτει, βροτών την αμαρτίαν.

Σήμερον ο Δεσπότης, άνωθεν μαρτυρείται, Υιός ηγαπημένος.

Σήμερον ο Δεσπότης, ήλθεν αγιάσαι, την φύσιν των υδάτων.

Σήμερον ο Δεσπότης, το βάπτισμα λαμβάνει, υπό χειρός Προδρόμου.

**Δόξα...**

Μεγάλυνον ψυχή μου, της τρισυποστάτου, και αδιαιρέτου, Θεότητος το κράτος.

**Και νυν...**

Μεγάλυνον ψυχή μου, την λυτρωσαμένην, ημάς εκ της κατάρας.

**Ιαμβικός Ο Ειρμός.**

«Ω των υπέρ νουν, του τόκου σου θαυμάτων! Νύμφη πάναγνε, Μήτερ ευλογημένη˙ δι᾽ ης τυχόντες παντελούς σωτηρίας, επάξιον κροτούμεν ως ευεργέτη, δώρον φέροντες ύμνον ευχαριστίας.»

Ίδμεν τα Μωσεί τη βάτω δεδειγμένα, δεύρο ξένοις, θεσμοίσιν εξειργασμένα. Ως γαρ σέσωσται, πυρφορούσα Παρθένος, σελασφόρον τεκούσα τον ευεργέτην, Ιορδάνου τε, ρείθρα προσδεδεγμένα.

Χρίεις τελειών, την βρότειον ουσίαν, άναξ άναρχε, Πνεύματος κοινωνία, ροαίς αχράντοις, εκκαθάρας και σκότους, ισχύν θριαμβεύσας τε, την επηρμένην, νυν εις άληκτον, εξαμείβεαι βίον.

**Του Οσίου. Άπας γηγενής.**

Άπασαν τρυφήν, του βίου κατέπτυσας, Πάτερ θεσπέσιε, δια την ουράνιον, τρυφήν και δόξαν· σκληραγωγία γαρ, συ των παθών εσπούδασας, σβέσαι την κάμινον, και

πολλοίς σου, δάκρυσι Γεώργιε, Μοναζόντων σεμνόν εγκαλλώπισμα.

Νυν ως αληθώς, Θεού κατενώπιον, ίστασαι Πάνσοφε, ω περ δι’ ασκήσεως, οικειωθήναι πρότερον έσπευσας, και των αυτού εμφάσεων, κατατρυφάς εμφανώς· όθεν πάσι δίδου τοις τιμώσι σε, φωτισμόν και των θείων την μέθεξιν.

Ήρθης προς το φως, το άδυτον Ένδοξε, σκότους του βίου ρυσθείς, και τω παντοκράτορι, και τρισηλίω Φωτί παρίστασαι, μετά των άνω τάξεων, και της εκείθεν τρυφάς πεμπομένης, λάμψεως Μακάριε, και ημάς φρυκτωρείς τους υμνούντας σε.

**Θεοτοκίον.**

Όλον με Θεός, θεώσαι βουλόμενος, όλος ενούταί σοι, και το ακατάληπτον, καινοτομείται πάσι Μυστήριον· τίκτεις Παρθένος άφθορος, και σαρξ οράται Θεός· ον

τιμώντες, σε νυν μακαρίζομεν, Μαριάμ ως αυτή προεφήτευσας.

**Της Οσίας. Τον εκ Θεού Θεόν Λόγον.**

Ιερώταται χορείαι, τη σεπτή σου κοιμήσει, εξάρχουσαι της θείας σου ψυχής, τοις καθορώσιν εφάνησαν, ιεραίς μελωδίαις, εις τόπον οδηγούσαι σε σκηνής θαυμαστής,

ένθα ήχος, εορταζόντων Ένδοξε.

Ως της αμπέλου συ θείον, ευφορώτατον κλήμα, φανείσα κατανύξεως ημίν, θείους εξήνθησας βότρυας, αναβλύζοντας οίνον, ιάσεων Δομνίκα των ψυχών, και καρδίας

των πίστει, τιμώντων σε ευφραίνοντας.

Σωματικών παθημάτων, ψυχικών τε κηλίδων, και πάσης του εχθρού επιβουλής, ρύσαι ημάς ταις πρεσβείαις σου, τους τη σκέπη σου πόθω προσφεύγοντας Δομνίκα και την σην, Εορτήν εκτελούντας, την θείαν και σεβάσμιον.

Ηλιακήν ως ακτίνα καταυγάζουσαν πάντας, ως νύμφην του Χριστού περικαλή, και ως Τρυγόνα φιλόσεμνον, ως Ελαίαν ως Κέδρον, ως ούσαν εκλεκτήν Περιστεράν, ευφημούμέν σε πάντες, Δομνίκα κυριώνυμε.

**Θεοτοκίον.**

Φείσαί μου Κύριε φείσαι, όταν μέλλης με κρίναι, και μη καταδικάσης με εις πυρ, μη τω θυμώ σου ελέγξης με, δυσωπεί σε Παρθένος, η σε κυοφορήσασα Χριστέ, των Αγγέλων τα πλήθη, και των Οσίων τάγματα.

**Εξαποστειλάριον της Οσίας. Επεσκέψατο ημάς.**

Των γηΐνων και φθαρτών, καταφρονήσασα Σεμνή, τω διαπύρω προς Χριστόν, ζήλω σου των εν ουρανοίς, αφθάρτων επεθύμησας· Χριστός όθεν σε στέφει, αφθάρτοις εν

στέμμασι.

**Και της Εορτής Επεσκέψατο ημάς.**

Επεφάνη ο Σωτήρ, η χάρις η αλήθεια, εν ρείθροις του Ιορδάνου, και τους εν σκότει και σκια, καθεύδοντας εφώτισε· και γαρ ήλθεν εφάνη, το φως το απρόσιτον.

**Αίνοι. Ήχος πλ. Δ’ . Ω του παραδόξου θαύματος.**

Χαίροις, Οσίων αγλάϊσμα, μοναστριών καλλονή, και τερπνόν σεμνολόγημα, ημών δε αντίληψις των τελούντων την μνήμην σου, και αιτουμένων την σην βοήθειαν, Μήτερ

Δομνίκα, και εν ωδαίς ιεραίς, υμνολογούντων σε, ώσπερ πάλαι άσμασι, θείος χορός, τη σεπτή κοιμήσει σου, Οσία έμελπε.

Μήτερ, Δομνίκα θεόπνευστε, συ εν σοφία πολλή, και συνέσει θεόφρονι, κόσμου την προσπάθειαν νουνεχώς καταλέλιπας, και εις αγώνας σεμνή εχώρησας, έχουσα ρώσιν Χριστόν τον Κύριον, έως εις τέλειον, του εχθρού ηφάνισας τας μηχανάς, και εις τα ουράνια, χαίρουσα ώκησας.

Ασκητικώς διανύσασα, της επικήρου ζωής, σου Δομνίκα τον δίαυλον, συν χοροίς ηρίθμησαι, των Οσίων αοίδιμε, λελαμπρυσμένη αγνείας κάλλεσι, πεποικιλμένη πόνοις

ασκήσεως, διο βοώμέν σοι· συν αυτοίς ικέτευε τον Λυτρωτήν, του ρυσθήναι άπαντας πάσης κακώσεως.

Ποίμνην, την σε μεγαλύνουσαν, και συνελθούσαν πιστώς, τη λαμπρά πανηγύρει σου, ευφημήσαι ένδοξε βιοτής σου τα σκάμματα, πλήσον ενθέου χαράς πανσέβαστε, και πάσης βλάβης ταύτην διάσωσον, και καθικέτευε, ασινή φυλάττεσθαι εκ του εχθρού, ω Δομνίκα πάντιμε, τα πανουργεύματα

**Δόξα. Ήχος πλ. Α’ .**

Στησώμεθα χορείαν πνευματικήν, Μοναστριών τα συστήματα, και μελωδικώς ανυμνήσωμεν την ακήρατον νύμφην του Χριστού, Δομνίκαν την αξιάγαστον. Σήμερον γαρ, δαβιτικώς κατέπαυσεν, πετασθείσα εις καλιάς ουρανίους, ένθα και των πόνων αυτής τας αμοιβάς εκομίσατο, έδει γαρ την εν γη αγωνισαμένην, εν ουρανοίς δοξασθήναι.

Διο προς αυτήν, εν πόθω βοήσωμεν· Μήτερ παμμακάριστε, ικέτευε τον σον Νυμφίον Χριστόν, του ρυσθήναι ημάς εκ των παγίδων του εχθρού, και σωθήναι τας ψυχάς

ημών.

**Και νυν. Της εορτής.**

Ορώσά Σε η φύσις άπασα των γηγενών, γυμνόν εν ύδασι τον Δημιουργόν, το Βάπτισμα αιτούντα, ηλλοιούτο φόβω και εξεπλήττετο· ο Πρόδρομος δε, τρόμω συνείχετο, μη τολμών προσεγγίσαι σοι· η θάλασσα έφυγεν· ο Ιορδάνης το ρείθρον ανεχαίτησε· τα όρη εσκίρτησαν θεωρούντά Σε και Αγγέλων αι Δυνάμεις εξίσταντο λέγουσαι· Ω του θαύματος! ο Σωτήρ γυμνούται, ενδύσαι θέλων σωτηρίαν, τους ανθρώπους και ανάπλασιν.

**Δοξολογία Μεγάλη και Απόλυσις.**

**ΕΙΣ ΤΗΝ ΛΕΙΤΟΥΡΓΙΑΝ**

**Τα τυπικά, οι μακαρισμοί, και εκ του Κανόνος της Οσίας η γ’ και στ’ ᾠδή.**

**Απόστολος.**

Προκείμενον: Υπομένων υπέμεινα τον Κύριον και προσέσχε μοι και εισήκουσε της φωνής της δεήσεώς μου.

Στ.: Και έστησεν επί πέτραν τους πόδας μου και κατεύθυνε τα διαβήματά μου.

**Καθολικής Α’ Επιστολής Πέτρου.**

Αδελφοί, ταπεινώθητε υπό την κραταιάν... Ζήτει τη 25η Απριλίου

**Ευαγγέλιον, των Δέκα Παρθένων.**

Ζήτει τω ΙΖ Σαββάτῳ.

Κοινωνικόν: Εις μνημόσυνον αιώνιόν έσται δίκαιος. Αλληλούϊα.

**Μεγαλυνάρια.**

Χαίροις ω Δομνίκα νύμφη Χριστού, κάλλος των παρθένων χαρμονή των μοναζουσών, χαίροις η τω θρόνω, Κυρίου παρεστώσα, Ω πρέσβευε σωθήναι τους σε γεραίροντας.

Πάντες οι τιμώντές σου την σεπτήν, και αγίαν μνήμην ικετεύομεν του λαβείν, λύσιν οφλημάτων, ταις σαις θερμαίς πρεσβείαις, Δομνίκα πανολβία Οσίων καύχημα.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2013/01/8.html

**ΒΙΟΣ ΤΗΣ ΟΣΙΑΣ.**

Η Οσία Δομνίκη γεννήθηκε στην Καρθαγένη της Αφρικής. Το 384, όταν έφτασε σε νεαρή ηλικία, για προσωπικούς λόγους έρχεται στην Κωνσταντινούπολη μαζί με άλλες σαράντα συνομήλικες της. Τότε αυτοκράτορας ήταν ο Μέγας Θεοδόσιος και Πατριάρχης ο Νεκτάριος. Μόλις γνωρίζει τη Δομνίκη ο Πατριάρχης, διακρίνει τις αγνές της προθέσεις και αμέσως τη βαπτίζει και μετά την κάνει μοναχή. Στη χριστιανική μοναχική ζωή διακρίνεται νωρίς η Αγία για την πίστη της, το ζήλο,την αφοσίωση της στη φιλανθρωπία και, προπάντων, για την αγνότητα της ψυχής της, αποδεικνύοντας και αυτή με τη ζωή της τα λόγια του Κυρίου μας στους μαθητές Του και, κατ' επέκταση, σε όσους Τον ακολουθούν: «Σεις τώρα είσθε καθαροί. Και σας έχει καθαρίσει ο λόγος της αληθείας, που σας έχω πει και διδάξει» (Ιωάννου ιε 3). Η ηθική καθαρότητα της Αγίας Δομνίκης, συνδυασμένη με την αξιοθαύμαστη ταπεινοφροσύνη της, είχε τέτοια απήχηση στη συνείδηση της Εκκλησίας μας, ώστε

να την κατατάξει στο χορό των Αγίων της.